
EECIURIS.QUOTQUOT. ERUNT S 


_Modestius, quam fas erat et postulare licebat, vocem tollit Polonia, 
ut ipsa quoque Almae Matri Latinae periclitanti quam potest opem fe- 
rat. Scimus enim omnes non per ipsam stetisse, ut illa nominis materni 
honorem, quem per tot saecula nemine obloquente retinuerat, gliscente 
filiorum ingratitudine amitteret; qui adeo, ut lieri solet, rapta matris or- 
namenta ne cum fratribus quiden minoribus communicare sunt ausi; 
immo pro legitima parentis imperio nulli invidiae obnoxio primo mo- 
narchiam quandàm tyrannicam, postmodo vero oligarchiam etiam mi- 
nus ferendàm instituerunt. i 

Sero tandem ad pristinos mores redeunte hominum voluntate quasi 
tubae cujusdam edita est vox, a dolenda dispersione ad illam quae olim 
fuerat concordiam audientes convocans; tunc vero fas erat sperare, 
prout quisque ultimus invitissimusque cogente hominum inscitia illa si- 
gna reliquisset, pronissimo eum libentissimoque animo antiquae co- 
niunctionis pignora arrepturum esse. Quid quaeris? Inter multas alias 
haec quoque nos spes fefellit. Molliora quippe imbecillioraque facta sunt 
hominum ingenia, quam.ut severae matris arbitrium ferre possint; qui 
si salubri eius disciplinae vel tantillam lemporis particulam navare vo- 
luissent, quod nunc totum enervantibus mentis oblectationibus dedi 'ant, 
nullum extare potuisset, prae antiquae pulchritudinis studio, hebetioris 
pappae desiderium, quae dum vanae facilitatis specie imperitorum ani- 
inos ludit. in posterum infelicem vacui sensum deceptis relinquere pa- 
rat. Placuit tamen gregibus multitudine quam ingenio spectabilioribus; 
habuit triumphos suos et habebit, donec circumvoluto orbe ipsa quoque 
ad nihilum redacta inanes infructuososque mentis humanae nisus au- 
xisse iudicabitur. 

Quid nobis interea faciendum est? — Equidem paucitate nostra in- 
territus haec pronuntiare audebo. Non piget neque unquam pigebit nos, 
licet obstrepentibus cunctis, debilem eamque fidelem | vocem | emisisse, 

quae si nunc parum ad persuadendum valuisse videbitur, non tamen olim 
abiecta et irrita iacebit. Quod quo sensu accipiendum sit, fabula docere 
conabor — si modo fabula dicenda est, quae vim suam fide speque et 
amore nisam in omne aevum praestandam portendat. 

Meminimus multi nostrum de imperatore quodam Romano famam 
nos legisse vitam ultra mortalium hominum terminos propagante. Non 
illum iusta mors civium consortio abripuit; immo vivum gremio suo Ter 
ra recepit intimaque montis caiusdam caverna abscondidit. Vivus ibi, 
elsi morli quam vitae hucusque propior, mensae marmoreae tamquam 
cenaturus assidet. Multa iam saecula sedenti praeterlapsa sunt, tabulam 
barba dormitantis percrevit; nec tamen adeo eum altus occupavit som- 
nus, quin subinde, quasi interiore voce excitatus, oculos attollat armige- 
rumque — nam etiam armigerum ei fabula concessit — ita fere compel- 
let: Vade foras, care, diligenterque circumspice, an nunc quoque corvi 
obsceno crocitu montem nostrum circumvolent; nisi enim cessaverit 
importuna eorum vox, non est mihi fas hinc exire, aliusque incertae oc- 
casionis expectandus est terminus. 

Et haec est condicio nostra. Temptavimus, an prosperum de ob 
mutescentibus corvis nuntium imperatori nostro afferre possemus; quod 
si minus nobis contigit, fidele tamen civium officium explevimus poste- 
risque eadem temptaturis reliquimus, donec cessante et oligarcharum et 
usurpatorum iniuria ad verum legitimumque imperium reccidat. 


Dabam Varsoviae Id. Jul. a. D. MCMXXXVIII. 


PRAEFATIUNCULA MODERATORIS 


Tempore, quo globum nostrum inventis artium technicarum in diem 
magis magisque contrahi sentimus, praeter spem resurgit lingua iamdu- 
dum cognomine mortuae baptizata, ul heredium suum non ita pridem 
amissum vindicet hominesque propiores sibi redditos unius linguae 
commercio artius coniungat. Aliam ex alia terram ideae linguam Lati- 
nam in honorem linguae internationalis promovendi accedere quotidie 
legimus. Passim societates, passim ephemerides Latinae oriuntur. Ne Po- 
loniae quidem societas eius generis defuit: immo iam aliquot abhinc an- 
nis condita Varsoviae vigel, sed obmutescebat proprio organo privata. 
Ad quam lacunam explendam nostra Lygia timide prodit, ut sodales no- 
strae societatis de eis, quae domi forisque in „mundo Latino" agantur, 
certiores faciat, ceterorum aulem animos conciliat alliciatque. Propius 
ideam „Latinae Intern." hic adumbrare supersedemus, utpote quod infra 
argumenlo egregiae disserlationis a Dre Wieniewski habitae. factum 
est.. Nolumus nostrae Lygiae „incerti spatium aevi“ divinare nec quotiens 
prelo relicto in lucem proditura sit. Per Vos, socii atque fautores nostrae 
societatis stat, quominus admittatis, ne illa modo resurrecta iterum obeat. 
Itaque lectores nostros hortamur ardenterque invitamus, ut ordines no- 
strae societatis augeant et chartas „Lygiae” fructibus sui ingenii ornent. 

Cuius praefationis finem facientibus non praetereundum est insigne 
meritum FH. Dom. Francisci Banasiak, moderatoris Poloniae Armiferae, so 
cii atque custodis thesauri (silvenia verbo) nostrae societatis, qui sua gra- 
tia et auctoritate plurimum ad hanc editionem adornandam valuit eique 
pro ea opera hic gratias agimus maximas. 

DISSERTATIO PUBLICA DE LINGUA 
LATINA UNIVERSALI RESTITUENDA 


Idibus Martiis huius anni, in sede Varsoviensi Instituti Italici Cul- 
tus, dr Ignatins Wieniewski, Societatis nostrae praesidis vicarius, dis- 
sertationem habuit publicam ,de lingua Latina ad usum internationa- 
lem revocanda“. Quam dissertationem hic breviter relaturi sumus. 

Quin cultus atque humanitas totius orbis terrarum-artius artiusque 
conneclantur, vix quisquam dubitare potest. Sed quae illum cultum illam 
que humanitatem exprimunt linguae, plurimae sunt neque multiplicari 
desinunt. Gentes enim, quae superioribus saeculis minime ad litteras, 
artes disciplinasque colendas valebant, nunc multum ad eas res affe- 
runt, sermones vernaculos semper adhibentes idque permagni momenti 
existimantes. Quae „anarchia linguarum" (ut illius Antonii Meillet gram- 
matici voce utar) — tantopere pro iure nationum probanda — est ta- 
men gravi impedimento consiliis inter homines variarum gentium com- 
municandis. Sermonem igitur eligi necesse est, qui ab omnibus homini- 
bus cultis ubique terrarum intellegatur, sermonem internationalem di- 
co. Quod cum plerique probent, dissentiunt tamen in hac lingua univer- 
sali designanda. Sunt, qui sermonem quendam horum temproum — 
Francogallicum vel Anglicum vel Germanicum — eas partes ferre de- 
bere putent. Hi quidem errant. Neque enim gens ulla invenietur, quae 
aliam gentem tanto honore extolli patiatur. Sequiturne, ut lingua 
arte facta (ut ex gr. esperanto) sit adhibenda? Minime. Nam duabus de 
causis omnis lingua huius generis non est digna quae lingua vocetur. Pri- 
mum Wundti clarissimo opere „De gentium psychologia“ instructi non 
ignoramus linguam naturae modo, sicut plantam, et nasci et crescere; 
arte igitur fieri nullo.pacto posse. Deinde lingua non solum instrumen- 
lum quoddam est sententiarum communicandarum, sicut signa optica, 
telegraphus, motus surdorum mutorumque, sed etiam certi populi ex 
cultu orta sit atque hunc cultum exprimat necesse est. Quod non esse 
proprium „linguarum“ arlificiosarum manifestum videtur. Denique ha- 
rum „linguarum“ multitudo ad conciliandos sibi animos minime est 
idonea. Satis est enim praecipuas enumerare, ut esperanto, ido, occi- 
dental, novial, interlingua, basic english... 

Opus est igitur lingua naturae modo orta, quae nullius populorum, 
qui nunc sunt, sermo sit. Nonne talis lingua existit? Immo viget. Nam 
lingua Latina usque ad XVIII saeculum eaque internationalis flore- - 
bat, cum in rebus ad cultum pertinentibus adhiberetur, id est in Eccle- 
sia Romano-Catholica, in ralione civili, litteris artibusque, scientiis nec 
non in elegantioruni hominum commercio. Sed et postea lingua Latina 
nunquam „mortua“ fuit atque hodie quoque non solum in Ecclesia sed 
etiam in variis disciplinis (ut iurisprundentia, medicina, historia natu- 
ralis) vivere pergit. Nimirum igitur in nonnullis gentibus cultus Latini 
homines reperti sunt, qui hunc sibi finem proposuerunt, ut sermonis La- 
(ini usus internationalis in integrum restitueretur. In primis. autem in 
Polonia, cuius cultura semper Romae antiquae ingenio imbuta fuit, co- 
namina illa magis magisque strenua ac manilesta fiunt. 

Linguae Latinae ad usum universalem revocandae adversarii argu- 
mento utuntur hoc: non esse illam linguam ad varias horum temporum 
notiones rerum, quae Romanis antiquis ignotae fuerint, exprimendas 

aptam. Recte illi quidem. Quam ob rem sermonem Latinum, ut interna- 
lionalis fieri possit, verborum novorum copia instrui necesse est; cete- 
rum haec verba, ut ex. gr. telephonus, maximam partem Graeco-Latinae 
sunt prosapiae. Quae res nequiquam Latinitatam corrumpat neque eius 
salubritari detrimento sit. Flexio enim et syntaxis et stylus, omnia integro 
sermoni servando gravissima, incorrupta permanebunt. Quod autem ad 
illa horum temporum verba attinet, neque Cicero neque Rej noster no- 
verant, quid esset carrus automobilis, aeroplanus, radiophonia, cinema- 
tographus, crisis parlamentarismi, monopolium  tabaci, cubismus, da- 
daismus. Lingua Polonica hodierna cum ea verba accepisset, Polonica 
esse non desiit. Eadem sermonis Latini ratio erit. Quem igitur interna- 
tionalem restitutum semper purum atque „classicum“  permansurum 
esse certum videtur. Ceterum Humanismum in memoriam nostram revo- 
cemus: nunquam ab imperii Romani occasu lingua Latina tam pura tam- 
que salubris fuit, quam illis temporibus, cum universalis et viva in homi 
num cultorum commercio florebat. | 

Existit tamen quaedam quaestio difficilior, quo modo ratio insti- 
tuendi in scholis mutanda sit, ut discipuli non solum Latine legant, sed 
etiam scribant atque loquantur. Ad quod ut perveniatur, non alius docen 
di modus necessarius esse videtur, nisi hic ipse, quo in linguarum horum 
temporum institutione utimur. 

Quae cum ita sint, videamus, quo modo consilia linguae Latinae ad 
usum universalem revocandae in mundo perficiantur. Italis, Germanis, 
Polonis, Hungaris, Hispanis, Francogallis, Americanis, societates sunt 
vel saltem periodica, quae ideam illam fovent. In primis Institutum Stu- 
diorum Romanorum (L'Istituto di Studi Romani) sub auspicilis Regis 
Italorum Ducisque Mussolini Romae florens atque Societas Latina Mo- 
nacensis, quae periodicum suum edit, strenue agunt atque multa feli- 
cissime assequuntur. 

Quod ad Societatem nostram Polonicam anno 1933 constitutam at- 
tinet, illa quidem commercium cum externarum gentium nostratibusque 
sive magistratibus sive societatibus sive singulis civibus auctoritate fruen- 
tibus appetit, ut linguae Latinae usus internationalis agnoscatur imprimis 
in rebus ad cultum communem spectantibus, id est in scientiis, artibus, ra 
lione civili. Deinde elaborat, ut haec consilia et in Polonia et extra eius 
fines propagentur. Tum rei scholasticae cum moderatoribus agit, ut in 
linguae. Latinae institutione naturae eius, ut linguae etiamnunc vivae, 
ratio habeatur. Denique cum Ministerio Rerum Externarum actura est, 
ut propositiones Polonicae eodem tendentes auctoritatibus internationa- 
libus subiciantur. 

Notandum est in sociorum nostrorum numero non solum philologos 
esse, verum eliam medicos, iurisconsultos, scriptores diurnariosque, hi- 
storicos, magistros, sacerdotes etc. Itaque linguae Latinae internationalis 
restituendae idea a variis civium cultiorum generibus non aliena esse 
videtur. 

Orator finem loquendi fecit, cum se sperare confessus esset laborem 
linguae Latinae fautorum neque vanum neque irritum fore. 

. Orationem a frequentissimis auditoribus multiplici plausu acceptam 
disputatio secula est, in qua praecipue pauci esperantistae argumenta sua 
els, quae audiverant, opponere studuerunt. Quod tamen rem eo dedu- 
xit, ut opinio maximae partis auditorum de sermone Latino universali 
reddendo firmata esset. : 

LAUDES LINGUAE LATINAE 


in commercio virorum doctorum totius mundi restaurandae 

UNIGA DULCISONANS LINGUARUM LINGUA LATINA 
CUNCTARUM, ITALICAM PRAETER FACUNDA SORELLAM, 
SAEPE QUIDEM TOTO IAM MORTUA DICERIS ORBE, 

VIVA SED ES, VIVES UT GALLICA, VIVA VIGEBIS: 

TU GERMANA IOVIS SATURNIQUE ALTERA PROLES, 

QUAMDIU ADHUC MUNDI MOLES OPEROSA LABORAT; 

TE INVENERE DEI, CUM NUNC ALTARIA COELIS 

IN TERRISQUE TUO RESONENT MODULAMINE SUAVI. 

VOCE TUA STRUCTIS COELESTIA PABULA MENSIS 
DIVINAEQUE DAPES PER SAECULA CUNCTA SONABUNT. 
QUISQUE POLONUS ABHINC DISCAT DOCEATQUE POLONOS 
MELLIFLUAS LINGUAE VOGES VELUT ANTE PATERNAM; 
MOBILIS ARTICULET VERBORUM MUNERA LINGUAE; 

EDAT AMOEN4 MELOS PLACIDUM ET SACRA LINGUA QUIRINI 
NON SOLUM LECHICIS, SED TOTIUS ORBIS IN ORIS! 

TOTAQUE IN HOC EST RES, UT ET ASSUESCAMUS AMORE 
ATQUE LABORE LEVI SERMONI TAM FACILI AEQUE 

AC PULCHRO, ET QUISQUIS SCRIBAT, SE EXERCEAT ORE 
SAEPE LOQUI LATIO, MELIORE VIA ET RATIONE 

QUAM FORSAN FIT NUNC, PUERO INCULCETUR AMORQUE 
DIVINAE ET STUDIUM LINGUAE. BONA CUNCTA VOLUNTAS 
CONFICIET; RELIQUUM .PERSOLVET DOCTA MINERVA. 
Vilnae, Non, Jul. MCMXXNVIII a. Rod. Nowowiejski. 


NUNTII RECENTES 


Ex Aegypto: Ex commentariis Parisinis q. i. ,L'Illustration" (26.3.26) didicimus 
de statione radiopiionieo Cahirana auditiones Latinas haberi. Res est praeclara 
omniumque imitatione digna. 

Ex Germania: In ,Societatis Latinae" fasc. supra laud. commentariorum Con- 
silium D-ri Hermanno Weller'io victoriam certaminis poetici Hoenfftiani, quod ab 
Academia Scientiarum Regia Batava quotannis committi solet, lingua Germanica 
gratulatur: nunc iam novies Weller nomismate aureo illustratus est praemii nomi- 
ne; alterum Weller'i carmen „magua laude" dignum aestimatum est. 

Ex Hungaria: Multus erat usus linguae Latinae in Conventu Eucharistico, qui 
Budapestini habitus est. In ,,Iuventutis" fasc. supra laud. legimus opus esse fascicu- 
lo separato qui cunctas orationes Lalinas in Conventu habitas publici iuris face- 
re velit. .' 

Ex Hispania: In „Inventutis* fasc. 10 (ann. 22., Junio 1938) epistulam P. Jime- 
nez'ii legimus ex qua didicimus commentarios g. i. „Palaestra Latina“ denuo edi- 
tum irl. Omnibus notum erat priscum commentariorum moderatorem /P. Emma- 
nuelem Jové C. M. F. a Rubris nefarie necatum esse (de qua re in Soc. Lat. fasc. 4., 
ann. 4., Dec. 1936 scriptum erat); nunc Josephus M. Jimenez C. M. F. Alabonae pro- 
pe Zaragoza'm commentarios redivivos denuo editurus est. Quod bonum, felix 
faustumque sit! 

Ex Italia: Tertium Certamen Publicum Sermonis Latini, quod ab Instituto Stu- 
diorum Romanorum commissum erat, m. Maio h. a. finitum est. Ex participum nu- 
mero exque operum eorum varietate intellegi potuit notionem linguae Latinae etiam- 
nune vivae ab animis iuvenum Italorum doctorumque vivorum minime alienam esse. 

DR W. H. D. ROUSE, Cantabrigensis 


VLA DIRECTA 


O praeclaram beate vivendi et apertam et simplicem et DIRECTAM VIAM! 
Cicero de Fin. I.57 


Si rogas, quonam modo latine sit discendum, praesto est responsum- 
Disce utendo! Haec est via directa, qua et laboris et temporis fit com- 
pendium; nihil interest inter rem et inter verbum, nulla deliberatio 
„Quidnam significat hoc verbum?" aut „Quid est nomen huius rei lati- 
ne?" Nam solvitur ambulando — videndo — tangendo. Deinde usque ab 
initio mutua est connexio inter rem aut actionem et sonitum verborum: 
ubi rem vides, subit sua sponte nomen, aclio revocat verbum. Et fato 
deorum benigno, facilius est nobis linguae latinae doctoribus initium do- 
cendi quam ullarum aliarum linguarum doctoribus: nam quadruplex 
aclio est vel catena actionum, simplex scilicet catena actionum natura- 
lium, quae quasi histrio nes in scenam ducit discipulos, et eodem tem- 
pore exempla dat quattuor coniugalionum grammaticalium — Surgo- 
ambulo-revenio-sedeo. 


A. Surgo (et surgit). ; 
Ceteri. Surgis (digito monstrantes puerum A. et eum intuentes). 
Surgit (pollice monstrantes A., dum alius alium intuetur). 
B. C. Surgimus (et surgunt): 
Ceteri. Surgitis (ut antea). 
Surgunt (ut antea). 
Sic fallimus docentes! Nam dum pueri haec reiterant, meditantur 
. praesens tempus indicativi aclivi quattuor coniugationum, ubi aliter. lin- 
guae latinae omnino sunt ignari! Postea hoc est initium uniuscuiusque re- 
citationis, et mox has formulas tam bene cognoverunt quam linguam 
suam nalivam. Quandocumque nova verba discunt, eodem more reci- 
tant, cum gestu si fieri potest, et nova verba quasi aptant formae vel 
compagi iam. notae. 


Si nomen rei doces, dic: „Haec est sella“, tangens sellam, quod uni- 
versi pueri voce: repetunt, canentes „Illa est sella“, digito indicantes sel- 
lam. Eodem modo, ubi picturam monstras, aut ipse facis in tabula nigra: 
„Illa est arbor“ et pueri canunt „Illa est arbor", „Ille est corvus“ — „Mle 
est corvus". 


Mox necesse est docere casus obliquos, primum accusativum: „Ille 
est corvus-video-corvum", „Teneo baculum — do tibi baculum“. — „Das 
mihi baculum", mox discent pueri respondere. Et dum doces, semper 
interponis explicationes, exclamaliones, quae ipsae se explicant — „Be- 
ne facis! Obonum puerum! Bene dixisti! O stultum, O fons malorum, 
i in malam rem, I dierecte!* 


Postea fabulam dicis, quam primum viva voce canunt, deinde scri- 
bunt in libellis et novae lectiones semper in tabula nigra scribendae sunt 
ab aliquo. Ita fit, ut discant audiendo, eloquendo, agendo, movendo 'se, 
scribendo, postremo videndo et omnes sesus vi sua coniuncta quasi in- 
calcitrant animo. ; 


Sic fit compendium temporis, compendium laboris, fit intentio ani- 
mi, fit facilis memoria. Semper aliquid faciunt corporibus, se movent, 
nunquam torpent, non dormiunt nec fieri potest, quin gaudia percipiant 
multa, nam rident, commoventur, loquuntur, et est re vera ludus litte- 
rarius. 

Longa est oratio, si plura tempto describere, sed stant vobis scripta 
Anglice, et si voltis, grammatici vestri doctissimi Polonice vertent. 

Mihi autem Viam Directam indicanti nolite precor respondere — 
i dierecte! 

Cantabrig:ce. Valete. 


LEO ZAWADOWSKI 


PERIODICORUM CONSPECTUS 


Multa periodica Latina variis orbis terrarum partibus edun- 
iur. In Polonia praeter hosce commentarios hoc anno „Miles Imma- 
culatae" a Patribus Franciscanis edi coeptus est, ubi de rebus ad vitam 
Christianam pertinentibus tractatur. Dein „Iuventus“ quae Budapestini 
editur, commentarii optimi, qui imprimis iuventuti linguae Latinae stu- 
diosae necessarii sunt, sed omnibus usui maximo esse possint; tum com- 
mentarii, qui eduntur in Germania: „Societas Latina“ Monacensis et qui 
nuper edi coepti sunt „Der Lateiner"; tum quattuor fasciculi Latini, qui 
in America eduntur: „Auxilium Latinum", ,,Nuntius Latinus", „Inter 
nos", „Vox Latina"; in Africa quidem editur Cahirae ,,Ephemeris Latina 
Aegypliaca et universa"; Palaestra Latina* vero Hispanica mox revi- 
viscet, de qua re plura infra in Nuntiis recentibus invenies. 

Maximi est momenti ,,Inventus", qui commentarii et prodeunt satis 
crebro et res varias ferunt, quae ad omnes fere linguae Latinae amantes 
pertineant. Unicuique fasciculo pars inest: „Lectoribus minimis", pars 
altera „Lectoribus mediis", alia ,,Lectoribus maioribus", quae tamen eae 
sunt, ut parte lectorum minimorum etiam maiores delectentur. Libro- 
rum recensio, Salse dicta, Nuntii recentissimi, Jocosa, Aenigmata, Gym- 
nica, Res femineae, Aeronautica — hae fere sunt partes, quae vel fasci- 
culo quoque, vel crebro saltem recurrunt. Fabula, quae per fasciculos 
continuata nunc finitur (fasc. 10. a. 1938) est „Caesarem a Cicerone 
hospitaliter exceptum esse", quam Th. Birtii fabulam Latine narravit 
Aemilius Lang. Alia quoque feruntur opuscula vel commentaria bona 
Latinitate, utilia quaeque legentium animos alliciant. 


„Almae Romae" fase 7. (Julio 1938) commentarios historicos fert 
de exordiis urbis Romae, de Portiunculae lemplo apud Asisium; dein 
'armina „Leoni XIII atque partem fabulae scenicae, quae per fascicu- 
los continuatur q. i. „Regulus“, auctore H. J. Collin, in Latinum conver- 
sa a V. Fehér. Tum notas de lingua tractantes: „De indefinitis* alque 
„Ad renovandum linguae Latinae usum", quod est genus glossarii verbo- 
rum, quibus parles variae atque supellex curruum machinalium signifi- 
centur. Eiusdem generis opus in „Societatis Latinae“ fasc. proximo (fasc. 
2., Junio a. 1938) invenies q. i. Gymnica, ubi glossarii forma, nullo ordi- 
ne rerum in singulis capitibus servato verba enumerantur quae ad varios 
modos. corporis exercitandi pertinent: ad equitandum, natandum, bat- 
tuendum, ad artem trahae nivalis, tabellarum nivalium etc. 


7 


RECENSIO CINEMATOGRAPHICA 


Sine ambagibus N. 40 


Mirabiles Gasus Th. $. 


i Tucundissimus atque lautissimus 
liber ,,Mirabiles Casus Th. S.", ite- 
rum atque iterum cuique sine dubio 
puero lectitatus, in interpretatione 
cinematographia ne tantillum qui- 
dem suae mirae gratiae amisit. Fa- 
miliarissimi nobis pueri ac puellae 
ex oppidulo ad ripas Missouri sito, 
longo post tempore venerunt, ut 
nos viserent — tantoque iucundius 
est cum eis congredi, quanto facies 
eorum et heroicae contentiones iam 
magis magisque im animis nostris 
obliterabantur, Americana officina 
mundum magica arte ingenii Mar- 
ci Twain'i fictum pulchre ac suavi- 
ter variis coloribus depinxit et quod 
maximi momenti est, eos, qui opti- 

'me omnes partes agerent, invenit. 
Nam in pietura mota liberi tam ac- 

Przygody Tomka Sawyera 


Najrozkoszniejsza i najwspanial- 
sza książka,,Przygody Tomka Sawy- 
era“, wielokrotnie czytana przez ka- 
żdego w dzieciństwie, przeniesiona 
na ekran, w wersji filmowej nie 
nie straciła ze swego prawdziwego 
uroku. Dobrzy znajomi, chłopcy i 
dziewczęta z małego miasteczka 
nad brzegami Missouri, po latach 
przybyli, aby nas odwiedzić — 
spnotkanie z nimi jest tym przyjem- 
niejsze, że ich postacie i bohater- 
skie wyczyny ulegały już stopnio- 
wemu zapomnieniu. Amerykańska 
wytwórnia pięknie, interesująco i 
kolorowo przedstawiła świat, wy- 
czarowany przez fantazję Marka 
Twaina — a co najważniejsze, zna- 
lazła doskonałych wykonawców do 
wszystkich ról. W filmie bowiem 


curate vivos habitus exprimunt et 
agendo adeo animos nostros mo- wdziwie, że nie potrafiloby im spro- 
vent, ut ne adulti quidem histriones stać wielu dorosłych artystów. 
illis aemulari potuerint. J. K. 


KOMUNIKATY 


1. Do Zarządu Towarzystwa Umiędzynar. Łaciny należą: Prof. Dr T. Zieliń- 
ski (prezes), Dr J. Wientewski (wiceprezes), Prof. Dr M. Handelsman, Leon Zawa- 
dowski prof. gimn. (sekretarz), Fr. Banasiak redaktor (skarbnik), Fr. Baturewicz 
(literat), Dr J. Krzyżanowski. 


dzieci grają tak wzruszająco i pra- 


2. Siedziba Towarzystwa: Warszawa, ul, Traugutta 3 m. 5. Pod tym adresem 
prosimy kierować wszelką korespondencję. Członkowie Towarzystwa moga korzy- 
stać z księgozbioru Towarzystwa we wtorki, czwartki i soboty, godz. 17—19. 

3. Prosimy Członków Tow. o uregulowanie składek członkowskich (5 zł. rocz- 
nie). Konto P, K. O. 26326 | 

4. Zgłoszenia nowych członków prosimy kierować pod podanym wyżej adresem. 

5. Polskie Biuro Międzynarodowej Korespondencji Szkolnej (Warszawa, Pałac 
Staszica, Krak. Przedmieście Nr 72) załatwia sprawy wchodzące w zakres wymiany 
listów między uczniami szkół polskich a uczniami w innych krajach — m. in. rów- 
nież w języku łacińskim. Dla zorganizowania korespońdencji należy podać: nazwę 
i adres szkoły, klasę, wiek, imię i nazwisko ucznia (uczenicy), z jakim krajem chce 
korespondować, ew. jego (jej) zainteresowania. Szczegółowe informacje o między- 
narodowej korespondencji szkolnej, jej organizacji i metodzie pracy oraz podaje bi- 
bliografię książeczka (45 str.) Zbigniewa Zaniewickiego p. t. „Międzynar. Koresp. 
Szk.", wydana przez Polską Komisję Współpracy Intelektualnej przy Lidze Naro- 
dów, 1933 r. 

